Na osnovu člana 6. stav 1. Zakona o tehničkim zahtevima za proizvode i ocenjivanju usaglašenosti ("Službeni glasnik RS", broj 36/09),

Ministar unutrašnjih poslova donosi

Pravilnik o tehničkim i drugim zahtevima za ručne i prevozne aparate za gašenje požara

Pravilnik je objavljen u "Službenom glasniku RS", br. 74/2009 od 7.9.2009. godine.

Član 1.

Ovim pravilnikom propisuju se tehnički i drugi zahtevi za ručne i prevozne aparate za gašenje požara.

Član 2.

Proizvodi iz člana 1. ovog pravilnika, osim zahteva propisanih posebnim tehničkim propisima, prilikom stavljanja na tržište ili u upotrebu, moraju da ispune i zahteve utvrđene srpskim standardima:

1) SRPS Z.C2.020 - Ručni prevozni aparati za gašenje požara - Opšte odredbe;

2) SRPS Z.C2.022 - Ručni prevozni aparati za gašenje požara - Metode ispitivanja;

3) SRPS Z.C2.035 - Ručni aparati za gašenje prahom;

4) SRPS Z.C2.040 - Ručni aparati za gašenje ugljendioksidom;

5) SRPS Z.C2.135 - Prevozni aparati za gašenje prahom;

6) SRPS Z.C2.140 - Prevozni aparati za gašenje ugljendioksidom.

Član 3.

Ovaj pravilnik stupa na snagu narednog dana od dana objavljivanja u "Službenom glasniku Republike Srbije".

Broj 01-9623/09-4

U Beogradu, 28. avgusta 2009. godine

Ministar,

**Ivica Dačić**, s.r.